PATVIRTINTA

Skuodo rajono savivaldybės tarybos

2021 m. balandžio 29 d. sprendimu Nr. T10-94/T9-

**SKUODO MUZIEJAUS 2020 METŲ VEIKLOS ATASKAITA**

**VADOVO ŽODIS**

Skuodo muziejus yra Skuodo rajono savivaldybės visuomenei tarnaujanti ir jos istorijos raidą atspindinti kultūros įstaiga, kurios svarbiausia veikla yra kaupti, saugoti, eksponuoti bei populiarinti materialines, dvasines kultūros, istorijos vertybes bei gamtos objektus, reprezentuoti kuršių ir vakarų žemaičių kultūrą.

Skuodo muziejaus 2020 metų veiklos programa buvo skirta Skuodo muziejaus ir visuomenės bendradarbiavimo stiprinimui, atkreipiant dėmesį į muziejaus atliekamą svarbią sociokultūrinę misiją šiuolaikinėje visuomenėje, atveriant naujas muziejines erdves lankytojams bei šiuolaikinių ir inovatyvių sprendimų panaudojimą nuolatinėse ekspozicijose, parodų salėse.

Muziejuje saugomi 20116 pagrindinio ir pagalbinio fondo eksponatai, kurie įtraukti į archeologijos, istorijos, etnografijos, architektūros, numizmatikos, tautodailės, gamtos rinkinius. 2020 metais suinventorinti 229 eksponatai. Muziejaus ekspozicijose eksponuota 1100 eksponatų, per metus pasiskolinta kultūros vertybių –61, pervertinti tikrąja verte 1738 eksponatai, 4 eksponatai restauruoti. Muziejaus rinkiniuose konservuoti ir restauruoti reikia 2428 eksponatus, tačiau šis darbas atliekamas nepastoviai, nes trūksta lėšų.

2020 metais karantino sąlygomis didesnis dėmesys buvo skirtas muziejaus rinkinių kaupimui, apskaitai, saugojimui bei sklaidai visuomenei. Muziejaus rinkiniai nemokamai pasipildė 985 eksponatais: tapybos paveikslais, keramikos kūriniais, fotografijomis, dokumentais, banknotais, medaliais, knygomis, etnografiniais daiktais. Naujais eksponatais papildyti muziejaus tautodailės, istorijos, etnografijos, numizmatikos rinkiniai. Apskaitytas ir sutvarkytas profesoriaus Algio Zaboro asmeninis archyvas–dokumentai, fotografijos, diskai, muzikiniai įrašai, knygos, fotografijos, afišos, skelbimai ir kt. Visi gauti eksponatai buvo įtraukti į muziejinių vertybių apskaitą, surašyti eksponatų priėmimo aktai, sutraukti į pirminės apskaitos knygas, suinventorinti. Buvo vykdomas rinkinių tikrinimas, rinkinių sutikrinimo aktuose konstatuojama, kad skirtumų tarp inventorizacijos dokumentų (inventoriaus knyga) ir fizinės būklės nenustatyta, neatitikimų nerasta, eksponatų būklė patenkinama. Atrinktos ir paruoštos muziejinės vertybės kilnojamosioms parodoms Skuodo Pranciškaus Žadeikio gimnazijoje, Šauklių bendruomenėje. Kas ketvirtį rengiami rinkinių komisijos posėdžiai, kuriuose analizuojama rinkinių komplektavimas, muziejinių vertybių priėmimas į rinkinius, tikslingumas, priskyrimas konkretiems rinkiniams, eksponatų vertės nustatymas, turimų eksponatų pervertinimas tikrąja verte, eksponatų skaitmeninimas. Suskaitmeninti (30) eksponatai ir įkelti į portalą www.emuziejai.lt. Tęsiamas Skuodo muziejaus rinkinių katalogavimas: topografinių sąrašų, eksponatų apskaitos fonotekos kortelių, pirminės apskaitos sistemos kortelių naujai priimtiems eksponatams pildymas. Pastoviai atliekamas eksponatų valymas, konservavimas, paruošimas eksponavimui. Įsigijus papildomai metalinių stelažų įrengta archyvo saugyklą, į kurią perkelti muziejaus veiklos dokumentai ir archyvinė medžiaga.Šiuo metu muziejaus saugyklos yra perpildytos ir joms trūksta patalpų.

Skuodo muziejaus struktūrą sudaro: direktorius, vyr. fondų saugotojas, muziejininkas (istorikas), techninis personalas, nuolat veikiančios ekspozicijos, fondų saugyklos, veikia įvairios komisijos.

Svarbiausių muziejaus uždavinių tinkamą vykdymą lemia darbuotojų kvalifikacija, jų žinios ir gebėjimai, todėl vis didesnis dėmesys skiriamas darbuotojų profesiniam ugdymui. 2020 m. muziejaus darbuotojai, dalyvaudami seminaruose, kėlė kvalifikaciją muziejinės edukacijos, eksponatų skaitmeninimo, civilinės saugos temomis.

Skuodo muziejaus darbuotojų etatų skaičius daugelį metų nesikeičia, trūksta specialistų. Šią problemą keliame jau daugelį metų. Skuodo muziejuje labai reikalingas archeologo etatas, archeologinių radinių tvarkymui, tyrinėjimui, eksponavimui, Skuodo rajono piliakalnių ir kapinynų tyrinėjimams atlikti, rengti archeologines ekspozicijas, skaitmeninti eksponatus, organizuoti edukacinę veiklą. Pagal Lietuvos Respublikos kultūros ministro 2005 m. vasario 25 d. įsakymą rastus archeologinius radinius tyrėjas privalo perduoti muziejams, turintiems archeologinio profilio rinkinius ir specialistą, galintį kvalifikuotai tvarkyti radinius. Todėl daugelis archeologinių radinių iš Skuodo rajono archeologinių kasinėjimų patenka į kitų muziejų rinkinius.

Lieka neišspręstas muziejaus efektyvesnis įdiegimas į Lietuvos integralią muziejų informacinę sistemą LIMIS bei galimybė vykdyti muziejinių vertybių skaitmeninimo darbus. Skuodo muziejuje reikalinga papildoma pareigybė specialisto, kuris kompetentingai administruotų muziejuje naudojamą LIMIS, sugebėtų LIMIS sistemoje aprašyti eksponatus, skaitmeninti juos, susieti sistemoje metaduomenis su skaitmeninėmis kultūros paveldo objektų bylomis.

**I SKYRIUS**

**STRATEGINIO VEIKLOS PLANO ĮGYVENDINIMAS**

Skuodo muziejaus vizija **–** svarbiausias rajono kultūrinio turizmo, krašto istoriją skleidžiantis objektas.

Strateginis tikslas– kaupti ir saugoti kuršių ir vakarinių žemaičių kultūros paveldą, formuoti Skuodo žemės identitetą, stiprinti rajono įvaizdį, išnaudojant istorinę praeitį.

Įgyvendinant muziejaus viziją ir strateginį tikslą siekiama modernizuoti muziejaus infrastruktūrą ir muziejinius procesus, kokybiškai atnaujinti muziejaus veiklą, ugdyti visuomenės istorinę ir kultūrinę savimonę, tautinį tapatumą ir pilietiškumą. Suteikiama galimybė šviestis ir gilinti turimas žinias, turiningai ir kūrybingai leisti laisvalaikį. Tai atliekama per muziejuje veikiančias 4 nuolatines ekspozicijas „Skuodo miesto formavimosi istorija“, „Skuodo krašto senieji kaimo amatai ir moterų darbai–Žemaičių troboje“, „Skuodo rajono sportinės veiklos istorija“, „Skuodo krašto tautodailės istorija“. Skuodo muziejaus etnografinės–edukacinės ir istorinės ekspozicijos pristato Skuodo krašto formavimosi istorijos etapus, išryškinant Apuolės piliakalnį – seniausią gyvenvietę Lietuvoje, Skuodą (XVI–XX a.), miesto įkūrėją Joną Chodkevičių, Skuodą didikų Chodkevičių ir Sapiegų valdžioje, kasdieninius liaudies buities vaizdus ir šventes, įvairiatautės miesto bendruomenės gyvenimo įvykius, faktus ir eksponatus, Skuodo krašto žemaitiškas tradicijas, etnografinį ir tautodailės palikimą, krašto sportines veiklas. Nuolatinės ekspozicijos pastoviai papildomos naujais eksponatais, istorine ir informatyvia medžiaga.

Siekiama moderniomis priemonėmis ir technologijomis aktualizuoti Skuodo krašto kultūros paveldą, išplėsti visuomenei galimybes įvairiapusiam pažinimui bei kūrybiškumui ugdyti. Įtaigiai šias žinias perduoda ekspozicijose veikiantys informaciniai terminalai, pritaikyti vaikų, jaunimo ir suaugusių žmonių grupių edukacijai.

Muziejinė veikla suteikia galimybę turiningai ir kūrybingai leisti laiką muziejuje įvairioms tikslinėms grupėms. Skuodo muziejuje 2020 metais surengta 15 parodų, 5 tautodailininkų kūrybos darbų parodos, paminint Tautodailės metus. Vykdant muziejaus rinkinių sklaidą buvo parengtos šios parodos: plakatų paroda, skirta paminėti Tarptautinę civilinės saugos dieną; „Lietuvių kalba-tautos gyvybės šaltinis muziejaus rinkiniuose“(senosios knygos), senasis Skuodas fotografijose „Laikas ir žmonės“, istorinė paroda, skirta paminėti Vilniaus Gaono ir Lietuvos Žydų metus.

Parodų salėse ir menėje rengiamos tautodailininkų, menininkų darbų, profesionaliojo meno ir kitos įvairios tematikos parodos. Muziejuje rengiamos parodos pasižymi įvairove: 2020 m. pažymint Lietuvos nepriklausomybės atkūrimą surengta tautodailininkių V. Ivanauskienės ir A. Karalienės, dailininkės Magdalenos Stankūnienės tapybos paveikslų paroda „30 žydinčių paveikslų–Lietuvos nepriklausomybės atkūrimui“; skulptoriaus Mindaugo Jankausko kūrybos darbų paroda „Mano kelias“; deponuota iš Žemaičių muziejaus „Alka“ paroda „Spalvingas dailininko Adomo Galdiko (1893–1969) kūrinių lobynas“.

Lietuvos muziejų asociacija nuo 2014 m. kartu su visais muziejais įgyvendina programą „Lietuvos muziejų kelias“. Temos yra pasirenkamos vadovaujantis visuomeniškumo, aktualumo, aktyvumo, istoriškumo kriterijais. Skuodo muziejus kasmet rengia renginius, skirtus pasirinktai temai. 2020 m. minėta programa buvo susieta su tema „Lietuvos kraštovaizdžiai: kalnų ir kalvų kultūriniai reginiai“ , muziejuje buvo paminėta pristatant renginių ciklą „Čia piliakalnius milžinai supylė“.

Muziejaus svetainėje [www.skuodomuziejus.lt](http://www.skuodomuziejus.lt) buvo parengtos šios virtualios parodos: „Eksponatai-istorijos saugotojai“, „Čia piliakalnius milžinai supylė“, veikia interaktyvūs edukaciniai žaidimai „Jaunamartės kraičio skrynia“ ir „Linų apdirbimo / audimo įrankiai“, virtualus turas po Skuodo muziejaus erdves.

Nuolat ruošiamos laikinos ekspozicijos ir parodos iš muziejaus rinkinių, paminint įvairias kraštui reikšmingas datas ir istorinio paveldo pažinimo faktus.

2020 m. muziejus vykdė 12 pavadinimų edukacines programas, per metus surengta 28 edukaciniai užsiėmimai, kuriuose dalyvavo 575 dalyviai. Populiariausios temos, susijusios su liaudies tradicijomis, amatais, etnografija, krašto istorija.

Įvykdytas Lietuvos kultūros rėmimo fondo lėšomis finansuotas projektas „Žemaitijos krašto kraičio skrynių restauravimas“. Panaudojus gautas lėšas 2 800,00 Eur ir iš Skuodo rajono savivaldybės administracijos 560,00 Eur buvo konservuota ir restauruota 4 kraičių skrynios. Buvo parengti dar 2 projektai finansavimui iš Kultūros rėmimo fondo, bet lėšos jiems neskirtos.

Muziejus bendradarbiauja su rajono ugdymo įstaigomis, rengiant projektus esame jų partneriai, sudaromos sąlygos muziejaus ekspozicijose vesti istorijos, etnokultūros pamokas, suteikiame patalpas organizuojant dailės olimpiadas, meninius skaitymus, rengiant parodas, organizuojame mokiniams edukacinius užsiėmimus.

Muziejus glaudžiai bendradarbiauja su Lietuvos kraštotyros draugijos Skuodo skyriumi, renkama kraštotyrinė medžiaga, rašomi darbai. 2020 m. aktyviai prisidėjome prie Skuodo savivaldybės administracijos finansuoto projekto „Kultūrinė atmintis žvelgiant nuo Apuolės piliakalnio“. Buvo nufotografuoti Skuodo krašto piliakalniai, alkakalniai , fotografijos iškeltos ant drobės. Skuodo muziejuje paruošta fotografijų ant drobės „Kopimas į kalną“ paroda ir pristatyta visuomenei. Buvo nuvalyti ir restauruoti prie Skuodo muziejaus esantys 3 stogastulpiai. Projekto eigoje surinkta informacinė medžiaga apie Skuodo dvarvietę, Skuodo krašto istoriniams įvykiams ir piliakalniams pažymėti pastatytus atminimo ženklus-stogastulpius. Pagaminti spaudos būdu tris informaciniai stendai ir jie patalpinti naujai sutvarkytoje informacinėje lentoje.

Skuodo muziejuje nemažas dėmesys skiriamas leidybinei veiklai. Išleista 16 brošiūrų, kurios supažindina su Skuodo muziejumi, jo veikla, su Skuodo krašto tautodailininkais ir jų kūryba, muziejaus eksponatų rinkiniais.

Muziejus įvairius renginius, parodų, projektų pristatymus stengiasi organizuoti su rajono kultūros centru, viešąja biblioteka, Skuodo meno mokykla ir kitomis ugdymo įstaigomis.

Muziejuje vyksta etninės kultūros sklaidos renginiai, organizuojama istorinė, kultūrinė ir šviečiamoji veikla.

**II SKYRIUS**

**KONTEKSTO (APLINKOS) ANALIZĖ**

**Politiniai-teisiniai veiksniai**. Skuodo muziejuje vienas iš prioritetų yra muziejaus teikiamų paslaugų ir kuriamų kultūros produktų įvairovė ir pasiekiamumas plačiajai visuomenei. Tuo tikslu didelį dėmesį skiriame muziejaus nuolatinių ekspozicijų ir parodų erdvių tobulinimui, ekskursijų, renginių jose organizavimo galimybių išplėtimui.

Muziejus savo veiklą organizuoja vadovaudamasis Skuodo muziejaus nuostatais, Muziejų įstatymu, muziejuose esančių rinkinių apsaugos, apskaitos ir saugojimo instrukcija. Patvirtinta Muziejaus apskaitos politika, vidaus darbo taisyklės, darbuotojų pareigybių aprašai, darbo saugos ir sveikatos, civilinės saugos instrukcijos, viešųjų pirkimų taisyklės. 2020 m. parengta ir patvirtinta: Skuodo muziejaus vidaus kontrolės įgyvendinimo tvarkos aprašas, vidaus kontrolės politika, finansų kontrolės taisyklės. Muziejaus ilgalaikiai uždaviniai suformuoti 2020–2023 metų strateginiame ir metiniame plane.

**Socialiniai veiksniai**. Viena iš svarbiausių muziejaus veiklų yra darbas su lankytojais. Muziejaus lankytojai supažindinami su Muziejumi, veikiančiomis ekspozicijomis ir parodomis, sukauptais fondais. Muziejuje lankosi Skuodo miesto, rajono žmonės, moksleiviai, svečiai, turistai, taip pat ir užsieniečiai. Lankytojai gali apžiūrėti fonduose saugomus eksponatus. Muziejus atliko ir konsultuojamąja funkciją. Dažniausiai lankytojai konsultavosi dėl muziejinių vertybių, eksponatų, istorinių šaltinių nustatymo, naudojosi sukaupta istorine medžiaga apie Skuodo krašto istoriją, kraštotyrą, etnokultūrą, Skuodo krašto įvykius, žymius žmones, etnines grupes, visuomenines organizacijas, paminklus ir pan. Organizuojami tradiciniai muziejaus renginiai, akcijos, nemokamos ekskursijos, suteikiama įvairi labdara. Tačiau lankytojų didėjimo skaičiui didelės įtakos turi socialiniai veiksniai, tai, kad rajone mažėja žmonių skaičius ir didėja skurstančių žmonių, didėjanti emigracija, COVID-19 ligos (koronaviruso infekcijos) plitimas, karantino sąlygų laikymasis.

**Ekonominiai veiksniai**. Muziejaus išteklių valdymo priemonė yra planavimo, programų ir biudžeto sudarymo irįgyvendinimo sistema, veikianti sąnaudų efektyvumo principu ir padedanti turimais ištekliaispasiekti laukiamų rezultatų.Pirminis vidinis muziejaus veiklos planavimas yra rengiamas metinis veiklos planas ir sąmata. Už veiklos plano įgyvendinimą yra atsakingi visi Muziejaus darbuotojai.

Muziejus yra savivaldybės biudžetinė įstaiga, finansuojama iš savivaldybės biudžeto. Skiriamos lėšos naudojamos darbuotojų darbo užmokesčiui, patalpų eksploatacijai, priežiūrai, komunalinėms paslaugoms. Papildomųlėšų muziejus gauna teikdamas mokamas paslaugas ir rengdamas projektus.

Muziejaus vidaus kontrolės sistema yra apibrėžta apskaitos politikoje ir finansų kontrolės, vidaus darbo tvarkos taisyklėse.Vidaus kontrolės sistemos tikslas yra užtikrinti, kad muziejaus veikla būtų organizuojamavadovaujantis Lietuvos Respublikos kultūros ministro įsakymais, nutarimais, kad būtų laikomasiteisės aktų nustatytos tvarkos, turtas bei įsipareigojimai apsaugoti nuo sukčiavimo, iššvaistymo,neteisėto valdymo ir kitų neteisėtų veikų, veikla būtų vykdoma laikantis finansų valdymoprincipų, informacija apie finansinę ir kitą veiklą būtų teikiama teisingai ir patikimai, teisės aktųnustatyta tvarka.

**III SKYRIUS**

**STRATEGINIŲ TIKSLŲ ĮGYVENDINIMAS**

**1 Strateginis tikslas – užtikrinti aukštą teikiamų paslaugų kokybę ir prieinamumą.**

**Tikslas – skatinti kultūrinę veiklą ir jos sklaidą Skuodo rajone.**

1 lentelė. Tikslą įgyvendinančios programos patvirtintų asignavimų panaudojimas

|  |  |  |  |  |  |
| --- | --- | --- | --- | --- | --- |
| Programos kodas | Programos pavadinimas | Asignavimų panaudojimas (tūkst. Eur) | | | |
| Asignavimų planas | Patikslintas asignavimų planas\* | Panaudota  asignavimų | Panaudota asignavimų (proc.)\*\* |
| 1 | 2 | 3 | 4 | 5 | 6 |
| 3.1.1.6. | Skuodo muziejaus veiklos organizavimo užtikrinimas | 80,8 | 80,8 | 80,435 | 99,5 |
| *Iš jų ES ir kita tarptautinė finansinė parama* | | - | - | - | - |

1 grafikas. Muziejaus rinkiniuose saugomų eksponatų skaičius

Kasmet muziejaus rinkiniai yra papildomi naujais eksponatais. Šiuo metu visi muziejuje sukaupti eksponatai yra dovanoti Skuodo rajono žmonių, surinkti ekspedicijų, išvykų, įvairių akcijų, renginių metu. Didžioji dalis eksponatų įsigyti nemokamai ar dovanota muziejui. Eksponatų įsigijimui lėšos iš steigėjo yra neskiriamos. Kadangi Skuodo muziejus neturi transporto priemonės, tai riboja išvykas į Skuodo rajono kaimus, kuriuose dažniausiai renkamos materialinės vertybės. Kad muziejus galėtų sistemingai planuoti tinkamą eksponatų išsaugojimą, steigėjas kasmet turėtų skirti nors 1 000,00 Eur eksponatų restauravimui ir prevenciniam konservavimui.

Kadangi šiuolaikinio muziejaus veikla siejama su kultūros, švietimo, informacijos skleidimo funkcijomis, tai svarbu muziejaus rinkinius papildyti naujomis kultūros ir meno vertybėmis, nes tai įgalina plėsti ir gerinti nuolatinių ir laikinų ekspozicijų, parodų kokybę, tobulinti teikiamas paslaugas. Aktyvus visuomenės gyvenimo ritmas, besikeičiantys poreikiai bei naujos technologijos skatina derinti vertybių kaupimą ir saugojimą su komunikavimu, informacijos visuomenei teikimu ir švietimu. Numatoma saugoti, kaupti, tirti, konservuoti, eksponuoti ir populiarinti (patraukliai perteikti visuomenei) reprezentacines Skuodo krašto dvasines ir materialines vertybes.

2 grafikas. Skuodo muziejaus lankytojų skaičius

Skuodo muziejuje lankytojų sulaukiama ekskursijų ir pavienių asmenų nuolatinėse ekspozicijose, parodų salėse. Siekiant pritraukti didesnį lankytojų skaičių rengiami parodų pristatymai, kultūriniai renginiai, edukaciniai užsiėmimai, atviros edukacinės ir istorinės dienos, virtualios parodos. Į edukacinę veiklą pritraukti didesnį dalyvių skaičių leidžia bendradarbiavimas su rajono ugdymo įstaigomis, nevyriausybinėmis organizacijomis, bendruomenėmis. Nemažai lankytojų sulaukiame renginiuose, skirtuose kultūrinio ir istorinio paveldo pažinimui. Tačiau 2020 metų lankytojų skaičius sumažėjo, tai daugiausia nulėmė muziejaus darbas karantino sąlygomis nuotoliniu būdu. Turi įtakos ir nepalanki demografinė situacija ir išaugusi gyventojų emigracija. Todėl labai svarbu plėsti įvairių tikslinių amžiaus grupių pasiūlą. Vykdomas lankytojų pakartotinio grįžimo į muziejų strategijų kūrimas ir įgyvendinimas. Muziejaus lankytojams siekiama pasiūlyti tokias veiklas, parodas, užsiėmimus, kurie užtikrintų lankytojų grįžimą į muziejų.

Skiriamas reikiamas dėmesys muziejinės veiklos populiarinimui ir sklaidai internetinėje svetainėje, rajoniniame laikraštyje, socialiniuose tinkluose, kas padeda pritraukti daugiau lankytojų. Muziejus yra sudaręs muziejinės veiklos viešinimo sutartis su internetinėmis svetainėmis [www.turizmas.lt](http://www.turizmas.lt), [www.lrvalstybe.lt](http://www.lrvalstybe.lt), www,manreikia.lt. Daugiau lankytojų per 2020 m. apsilankė muziejaus internetinėje svetainėje, padidėjo „Facebook“ peržiūros.

**IV SKYRIUS**

**PAPILDOMA INFORMACIJA**

Pateikiamos lentelės apie muziejaus veiklą ir kriterijų įvykdymą, kuriais siekiama įgyvendinti Skuodo muziejaus strateginį planą.

1 lentelė. Informacija apie paslaugas ir paslaugų gavėjus

|  |  |  |
| --- | --- | --- |
| Kriterijai | 2020 m. | Komentarai |
| Skuodo muziejus |  |  |
| Lankytojų skaičius | 1959 | Skuodo miesto, rajono žmonės, moksleiviai, svečiai, turistai, užsieniečiai |
| Surengtų parodų skaičius | 15 | Organizuojamos istorine , etnokultūrine tematika, tautodailininkų, menininkų darbų, profesionaliojo meno ir kitos parodos. Parengtos 3 virtulios parodos, 2 kilnojamosios parodos |
| Surengtų renginių skaičius | 4 | Istoriniai, edukaciniai, kultūriniai renginiai |
| Parengtų ir pateiktų projektų paraiškų skaičius | 3 | Projektų paraiškos teiktos į Lietuvos kultūros tarybą |
| Projektų skaičius, kuriems gautas finansavimas | 1 | Gautas finansavimas 1 projektui iš Lietuvos kultūros tarybos |

2 lentelė. Informacija apie etatų, darbuotojų skaičių ir jų darbo užmokestį

|  |  |  |  |  |
| --- | --- | --- | --- | --- |
| Rodikliai | Etatų  skaičius | Darbuotojų  skaičius | Vidutinis mėnesio  bruto darbo  užmokestis eurais | Komentarai |
| Darbuotojai pagal pareigybes ir finansavimo šaltinius | 7 | 7 | 6693,56 |  |
| Savivaldybės biudžeto lėšos | 7 | 7 | 6693,56 |  |
| Direktorius | 1 | 1 | 1639,44 |  |
| Vyr. fondų saugotojas | 1 | 1 | 1258,40 |  |
| Istorikas | 1 | 1 | 1180,96 |  |
| Ūkvedys | 1 | 1 | 793,76 |  |
| Valytoja | 1 | 1 | 607,00 |  |
| Kūrikas | 2 | 2 | 1214,00 |  |
| Pajamos už paslaugas |  |  | 3760,00 | Šios pajamos nenaudojamos atlyginimo priedams |
| Už bilietus |  |  | 200,00 | Šios pajamos nenaudojamos atlyginimo priedams |
| Kitos lėšos (nurodyti kokios lėšos) |  |  | 3360,00 | Projektų lėšos. Šios pajamos nenaudojamos atlyginimo priedams |
| 2 proc. GPM |  |  | 200,00 | Šios pajamos nenaudojamos atlyginimo priedams |
| Labdara |  |  |  |  |
| Etatų, darbuotojų skaičius iš viso | 7 | 7 | 6693,56 |  |

3 lentelė. Informacija apie projektinę veiklą

|  |  |  |
| --- | --- | --- |
| Parengta ir pateikta įvairių projektų paraiškų | 3 | Teikti projektai į Lietuvos kultūros tarybą |
| Įgyvendinta SB lėšomis finansuotų  projektų | 1 | Finansavimas gautas |
| Įgyvendinta VB ir įvairių fondų lėšomis finansuotų projektų | 1 | Finansavimas gautas |
| Projektinėje veikloje dalyvavusių asmenų skaičius | 311 | Moksleiviai, jaunimas, suaugusieji |
| Bendra projektų vertė, Eur | 3360,00 |  |
|  |  |  |

4 lentelė. Informacija apie atliktą patalpų ir inventoriaus remontą

|  |  |  |  |
| --- | --- | --- | --- |
| Remontuota  patalpa, inventorius | Remonto darbų aprašymas | Išlaidos,  tūkst. Eur | Finansavimo šaltinis |
| 1 | Fondų saugykla įrengta archyvui | 0,563 | SB |

5 lentelė. Informacija apie panaudotus asignavimus

|  |  |  |  |  |  |
| --- | --- | --- | --- | --- | --- |
| Rodikliai | Panaudota, tūkst. Eur | | | | Komentarai[[1]](#footnote-1) |
| Iš viso | Išlaidoms | iš jų,  DU | Turtui |
| Savivaldybės biudžeto lėšos | 80,8 | 8,3 | 72,5 | - | Panaudotos visos lėšos |
| Valstybės biudžeto lėšos | - | - | - | - |  |
| Pajamos už suteiktas paslaugas | 0,2 | 0,2 | - | - | Panaudotos lėšos renginių organizavimui |
| Projektinės veiklos lėšos[[2]](#footnote-2) | 3,36 | 3,36 | - | - | Panaudotos lėšos projekto įgyvendinimo numatytoms lėšoms – kraičių skrynių restauravimui |
| Kitos pajamos  (2 proc. GPM, gauta labdara ir pan.) | 0,2 | 0,2 | - | - | Panaudotos lėšos eksponatų tvarkymui, edukacinių užsiėmimų organizavimui |
| **Iš viso** | **84,56** | **12,06** | **72,5** | **-** |  |
| Kreditinis įsiskolinimas  2020-12-31, iš viso, Eur | - | - | *-* | - | Įsiskolinimo nebuvo |

6 lentelė. Išvestiniai rodikliai

|  |  |  |
| --- | --- | --- |
| Rodikliai | 2020 m. | Komentarai |
| Išlaidos, tenkančios 1 rajono gyventojui[[3]](#footnote-3), iš viso, Eur |  |  |
| savivaldybės biudžeto lėšos | 4,89 | Gyventojų skaičius 16494 |
| valstybės biudžeto lėšos | - |  |
| Vidutinės išlaidos, tenkančios vienam renginiui, Eur, iš jų |  |  |
| Skuodo muziejuje | 30,00 |  |
| Darbo užmokesčio fondo pokytis, lyginant su ankstesniais metais, % | 8,0 | Padidinta MMA ir kultūros darbuotojams |
| Valomas plotas, m2/1 valytojui | 593,54 | Valytoja taip pat tvarko 0,9516 ha muziejaus teritoriją, šluoja, grėbia lapus, prižiūri gėlynus |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aldona Ozolienė, tel. (8 440) 73 638

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)